અગાઉ જયારે ધારાસભા ચૂંટણીમાં જસદણમાં તે સમયના મુખ્યમંત્રી નરેન્દ્ર મોદી પ્રચારમાં ગયા હતા ત્યારે કુંવરજીભાઇને હરાવવાની અપીલ કરતા એવું કહ્યું હતું કે કોંગ્રેસ પક્ષે જસદણમાં બાવળીયા જ વાવ્યા છે. જો કે તેમ છતાં કુંવરજીભાઇ બાવળીયા જીતી ગયા હતા. પેટા ચૂંટણી યોજાય તો તેમાં કુંવરજીભાઇના સાથીદાર ભરત બોઘરાને ભાજપમાં ભેળવીને ઉમેદવાર બનાવાયા અને ભાજપે જીતાડયા હવે ખુદ કુંવરજીભાઇને ભાજપે ઉમેદવાર બનાવ્યા છે અને જીતાડવાના પ્રયત્ન કરે છે. મોદીએ જેને બાવળીયા કહ્યા હતા તેને હવે ભાજપ પાણી પાઇ રહ્યું છે.